CELEX: 52020DP0021
Language: sk
Date: 2020-01-30 00:00:00
Title: Rozhodnutie Európskeho parlamentu z 30. januára 2020 o návrhu na vymenovanie člena Jednotnej rady pre riešenie krízových situácií (N9-0005/2020[2] – C9-0010/2020 – 2020/0903(NLE))

17.8.2021   
            
            
               SK
            
            
               Úradný vestník Európskej únie
            
            
               C 331/42
            
         
      P9_TA(2020)0021
      Vymenovanie člena Jednotnej rady pre riešenie krízových situácií
      Rozhodnutie Európskeho parlamentu z 30. januára 2020 o návrhu na vymenovanie člena Jednotnej rady pre riešenie krízových situácií (N9-0005/2020[2] – C9-0010/2020 – 2020/0903(NLE))
      (Súhlas)
      (2021/C 331/06)
      
         Európsky parlament,
      
                  —
               
               
                  so zreteľom na návrh Komisie zo 14. januára 2020 na vymenovanie Jesúsa Saurinu za člena Jednotnej rady pre riešenie krízových situácií (C9-0010/2020),
               
            
                  —
               
               
                  so zreteľom na článok 56 ods. 6 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1),
               
            
                  —
               
               
                  so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ (2),
               
            
                  —
               
               
                  so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby (3),
               
            
                  —
               
               
                  so zreteľom na článok 131 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A9-0011/2020),
               
            
                  A.
               
               
                  keďže v článku 56 ods. 4 nariadenia (EÚ) č. 806/2014 sa stanovuje, že členovia Jednotnej rady pre riešenie krízových situácií uvedení v článku 43 ods. 1 písm. b) uvedeného nariadenia sa majú vymenovať na základe zásluh, kvalifikácie, znalostí bankových a finančných záležitostí a skúseností súvisiacich s finančným dohľadom, reguláciou a riešením krízových situácií bánk;
               
            
                  B.
               
               
                  keďže Európsky parlament vyjadruje poľutovanie nad skutočnosťou, že všetci kandidáti boli muži napriek povinnostiam stanoveným v článku 56 ods. 4 nariadenia (EÚ) č. 806/2014 a mnohým výzvam Európskeho parlamentu, aby sa pri predkladaní zoznamu kandidátov dodržiavala rodová rovnováha; keďže Európsky parlament vyjadruje poľutovanie nad tým, že ženy sú aj naďalej nedostatočne zastúpené vo výkonných pozíciách v oblasti bankových a finančných služieb, a žiada, aby sa rodová rovnováha pri ďalšom navrhovaní kandidátov dodržala; keďže všetky inštitúcie a orgány EÚ a vnútroštátne inštitúcie a orgány by mali zaviesť konkrétne opatrenia na zabezpečenie rodovej rovnováhy;
               
            
                  C.
               
               
                  keďže v súlade s článkom 56 ods. 6 nariadenia (EÚ) č. 806/2014 Komisia schválila 13. novembra 2019 užší zoznam kandidátov na pozíciu člena Jednotnej rady pre riešenie krízových situácií uvedeného v článku 43 ods. 1 písm. b) uvedeného nariadenia;
               
            
                  D.
               
               
                  keďže v súlade s článkom 56 ods. 6 nariadenia (EÚ) č. 806/2014 Komisia poskytla tento užší zoznam kandidátov Európskemu parlamentu;
               
            
                  E.
               
               
                  keďže Komisia prijala 14. januára 2020 návrh na vymenovanie Jesúsa Saurinu za člena Jednotnej rady pre riešenie krízových situácií a riaditeľa pre plánovanie riešenia krízových situácií a rozhodovanie v Jednotnej rade pre riešenie krízových situácií a tento návrh postúpila Európskemu parlamentu;
               
            
                  F.
               
               
                  keďže Výbor pre hospodárske a menové veci potom pristúpil k posúdeniu kvalifikácie kandidáta navrhnutého za člena Jednotnej rady pre riešenie krízových situácií, a to najmä z hľadiska požiadaviek stanovených v článku 56 ods. 4 nariadenia (EÚ) č. 806/2014;
               
            
                  G.
               
               
                  keďže Výbor pre hospodárske a menové veci usporiadal 22. januára 2020 vypočutie Jesúsa Saurinu, ktorý počas vypočutia predniesol úvodné vyhlásenie a následne odpovedal na otázky členov výboru;
               
            
               
                  1.
               
               
                  udeľuje súhlas s vymenovaním Jesúsa Saurinu za člena Jednotnej rady pre riešenie krízových situácií na obdobie piatich rokov;
               
            
               
                  2.
               
               
                  poveruje svojho predsedu, aby postúpil toto rozhodnutie Európskej rade, Rade, Komisii a vládam členských štátov.
               
            
         (1)  Ú. v. EÚ L 225, 30.7.2014, s. 1.
      
         (2)  Prijaté texty, P8_TA(2019)0211.
      
         (3)  Prijaté texty, P9_TA(2020)0017.